**Tokod Nagyközség Önkormányzata Képviselő-testülete az Önkormányzat 2025. évi költségvetéséről szóló rendelettervezetének előzetes hatásvizsgálata**

A jogalkotásról szóló 2010. évi CXXX. törvény 17. § (1) bekezdése alapján a rendelettervezet előzetes hatásvizsgálata szerint a szabályozás várható következményei a következők:

**A rendelet-tervezet hatásai**

**Társadalmi, gazdasági, költségvetési hatás:**

 a költségvetési politika fontos része, hogy az önkormányzat hogyan hasznosítja a rendelkezésre álló vagyonát, költségvetésében milyen feladatokra és mennyi forrást biztosít a működéshez, fejlesztéshez. A költségvetési rendeletnek közvetett hatása van az Önkormányzat területén élőkre, az intézmények ellátottaira. A személyi és dologi kiadások közvetetten hatással vannak az Önkormányzat által nyújtott szolgáltatások színvonalára. A helyi adóbevételek nagysága, a működési bevételeinek beszedése befolyásolja az Önkormányzat likviditását. A rendelettervezet biztosítja az Önkormányzat gazdálkodásának folyamatosságát, kiszámíthatóságát.

**Környezeti és egészségi hatás:**

A tervezett szabályozásnak az egészségre, valamint a környezetre közvetlen hatása nincs.

**Az adminisztratív terheket befolyásoló hatás:**

A tervezett szabályozás az adminisztratív terheket nem növeli.

**A jogszabály megalkotásának szükségessége, a jogalkotás elmaradásának következménye:**

Magyarország helyi önkormányzatairól szóló 2011. évi CLXXXIX. törvény 111§ (1) – (3) bekezdése és az államháztartásról szóló 2011. évi CXCV. törvény 34 § (1)-(5) bekezdésében foglaltak teszik indokolttá.

A rendelet megalkotásának elmaradása a Kormányhivatal törvényességi felügyeleti intézkedését vonja maga után.

**A jogszabály végrehajtásához szükséges személyi, szervezeti, tárgyi és pénzügyi feltételek:**

A jogszabály alkalmazásához szükséges személyi, szervezeti, tárgyi és pénzügyi feltételek adottak. A tervezett szabályozás a Hivatal létszámbővítését nem igényli.

Tokod, 2025. február 18.

 Robotka Julianna

 jegyző